b"\n_START_ARTICLE_\nSmenkhkare\n_START_SECTION_\nFamilie\n_START_PARAGRAPH_\nSmenkhkare's foreldre er ukjente \xe2\x80\x94 de ledende teorier er at han var s\xc3\xb8nn av Akhnaton eller Amenhotep III. I motsetning til de fleste andre faraoer, hevdet han kun at han var \xc2\xabelsket\xc2\xbb av Akhnaton, men aldri at den sistnevnte var hans far. Akhnatons d\xc3\xb8tre er alltid kalt \xc2\xabfaraos datter, av hans lender, [datterens navn].\xc2\xbb  At der ikke henvises til en annen s\xc3\xb8nn i et patriarkalsk samfunn synes usannsynlig. _NEWLINE_Dessuten hevder egyptologen Cyril Aldred at Smenkhkare m\xc3\xa5tte ha blitt f\xc3\xb8dt minst 3 \xc3\xa5r f\xc3\xb8r Akhnatons regjeringstid begynte, noe som utelukker Smenkhkare som s\xc3\xb8nn av Akhnaton (gitt  Akhnatons antatte minimumsalder p\xc3\xa5 12 \xc3\xa5r da han ble farao). Gitt at Akhnaton hadde seks d\xc3\xb8tre, men ingen kjente s\xc3\xb8nner, gj\xc3\xb8r dette det plausibelt at Smenkhkare var en yngre s\xc3\xb8nn av Amenhotep III og en bror av Akhnaton._NEWLINE_I graven til Meryre II finnes en malt scene av en farao og en dronning. Den nevner \xc2\xabFarao av \xc3\x98vre og Nedre Egypt, Ankhkheperure, S\xc3\xb8nn av Re, Smenkhkare, Hellig i Manifestasjoner, kontinuerlig gitt evig liv\xc2\xbb som ektemannen til \xc2\xabf\xc3\xb8rstekonen, hans elskede, herskerinnen over \xc3\x98vre og Nedre Egypt, Frue over de To Land, Meritaten\xc2\xbb \xe2\x80\x94 det var gjennom hennes kongelige blod at han kan ha hevdet legitimitet til tronen, noe som var praksis i denne perioden.\n_START_SECTION_\n18-22 \xc3\xa5r gammel farao\n_START_PARAGRAPH_\nDet er graven til en mann som d\xc3\xb8de da han var mellom 18 og 25 \xc3\xa5r gammel. Alderen ble fastsatt til maksimum 25 \xc3\xa5r av G. Elliot Smith, Professor i anatomi ved det Medisinske Instituttet i Kairo, basert p\xc3\xa5 analyser av tennene og epifysene til de store beinmargs-knoklene. Senere analyser, blant annet utf\xc3\xb8rt av R. G. Harrison fra Universitetet i Liverpool i desember 1963, bekrefter at skjelettet tilh\xc3\xb8rte en mann som d\xc3\xb8de tidlig i 20-\xc3\xa5rene. Kranie-analyser tyder p\xc3\xa5 en alder p\xc3\xa5 maksimum 22 \xc3\xa5r. Med sin analyse av tredje molar, konkluderte Harrison med alderen 18-22 \xc3\xa5r._NEWLINE_I januar 2000 ble levningene analysert av Joyce Filer fra avdelingen for Egyptiske antikviteter ved British Museum. Hun konkluderte med at dette dreide seg om en 18-25 \xc3\xa5r gammel mann, fordi tredje molar ikke var fullt utviklet, karies var frav\xc3\xa6rende, og tennene manglet nesten spor av slitasje, noe som tyder p\xc3\xa5 en person i slutten av ten\xc3\xa5rene eller begynnelsen av 20-\xc3\xa5rene. Hennes analyser av beinmargs-knoklenes epifyser, tilsier en alder p\xc3\xa5 18-21 \xc3\xa5r.\n_START_SECTION_\nIkke farao Akhnaton\n_START_PARAGRAPH_\nFire hj\xc3\xb8rnesteiner i graven b\xc3\xa6rer navnet til Akhnaton, og det ble antatt at dette var hans grav. Gravskjendere (Amon-dyrkere)  fjernet kongelige kjennetegn fra sarkofagen, liksom de \xc3\xb8dela mange andre spor av Akhnatons monoteisme._NEWLINE_Dette er likevel ikke Akhnatons grav. Han ble farao minimum 12 \xc3\xa5r gammel og regjerte i 17 \xc3\xa5r. Han var far til minst \xc3\xa9n datter i begynnelsen av sin regjeringstid (28-29 \xc3\xa5r gammel). Akhnatons estimerte alder er 30-35 \xc3\xa5r._NEWLINE_Analyser av D. E. Derry i 1931 og R. G. Harrison i 1963 viser at den avd\xc3\xb8de mangler de brede hoftene og det forlengede kranium p\xc3\xa5 samtidige avbildninger og skulpturer av Akhnaton. Akhnatons samtidige skulpturer var ogs\xc3\xa5 h\xc3\xb8yere enn mumien i KV55.\n_START_SECTION_\nEn farao tilh\xc3\xb8rende Amarna-familien\n_START_PARAGRAPH_\nAnalyser av blod-typen, foretatt av b\xc3\xa5de D. E. Derry og R. G. Harrison, og sammenligninger av dimensjonene til skallen i KV-55 med Tutankhamons viser at de to enten var br\xc3\xb8dre eller far og s\xc3\xb8nn. Den avd\xc3\xb8de tilh\xc3\xb8rte alts\xc3\xa5 Amarna-familien._NEWLINE_Noen egyptologer anser derfor dette for \xc3\xa5 v\xc3\xa6re mumien til Smenkhkare._NEWLINE_Smenkhkares ansikt kan faktisk v\xc3\xa6re det mest velkjente av alle Faraoers ansikt. Bildet som brukes i b\xc3\xb8ker og utstillinger til \xc3\xa5 illustrere Tutankhamon kan meget godt v\xc3\xa6re Smenkhkares ansikt. Det stammer fra den midterste kiste i Tutankhamons sarkofag  (faraoer ble gravlagt i en serie p\xc3\xa5 3 kister), og det skiller seg klart i utseende fra bildene p\xc3\xa5 den indre og den ytre kisten. Mange gjenstander i Tutankhamons grav b\xc3\xa6rer Smenkhkares navn, og ettersom en rekonstruksjon av mumien i KV55 b\xc3\xa6rer sterke likhetstrekk, kan det meget godt v\xc3\xa6re ansiktet til Smenkhkare. Ettersom det var mer voksent enn alternativene, har bildet likevel ofte blitt anvendt i moderne tid for illustrasjoner av Tutankhamon. Smenkhkares regjeringstid var kort, og varte kanskje ikke lengre enn noen f\xc3\xa5 m\xc3\xa5neder."